2.

Uued avaliku teenindamise kohustused, võttes arvesse eelkõige Korsika saarelisust, on järgmised: 2.1. Minimaalse lennusageduse, kellaaegade, kasutatavate lennumasinate tüübi ja pakutava veomahu osas a) Pariisi (Orly) ja Ajaccio vahel Sagedused on järgmised: i) esmaspäevast reedeni, välja arvatud riigipühad, minimaalselt kolm edasi-tagasilendu päevas, kellaajad peavad võimaldama sooritada edasi-tagasilend ühe päeva jooksul ning viibida Pariisis vähemalt 10 tundi ja Ajaccios vähemalt 7 tundi; ii) vähemalt kolm edasi-tagasilendu päevas, mis on päeva peale regulaarselt ära jagatud, laupäeval, pühapäeval ja riigipühadel. Teenust tuleb osutada turboreaktiivmootoriga lennukitega. Teenust tuleb osutada ilma vahemaandumiseta Pariisi (Orly) ja Ajaccio vahel. Pakutav veomaht peab vastama järgmistele tingimustele: i) pakutav veomaht ühe suuna kohta peab olema vähemalt 160 istekohta IATA suvisel lennuhooajal (võib vähendada vähemalt 140 istekohani IATA talvisel lennuhooajal) järgmistel juhtudel: — esmaspäevast reedeni, välja arvatud riigipühad, igal suunal nii hommikul kui õhtul alates kella 18st; — pühapäeviti, välja arvatud juhul, kui esmaspäev on riigipüha, alates kella 18st suunal Korsika — Pariis, — juhul, kui riigipüha eelneb või järgneb laupäevale või pühapäevale, selle ajavahemiku viimasel päeval alates kella 18st suunal Korsika — Pariis, — kui nädala sees teisipäevast neljapäevani on üksik riigipüha, siis sel päeval alates kella 18st suunal Korsika — Pariis, ii) järgmised minimaalsed veomahud peavad olema välja pakutud ja sõiduplaanides avaldatud (kahe suuna veomahtude summa): — kogu aasta peale on minimaalne vedude põhimaht 850 istekohta päevas, — sellele põhimahule lisanduvad: — kümne nädala jooksul juuni lõpust septembri alguseni: 1 200 istekohta päevas, — märtsi lõpust oktoobri lõpuni (väljaspool eelnimetatud kümmet nädalat): 600 istekohta päevas, iii) võttes arvesse tippnõudluse jaotumist aasta lõikes, sõltuvalt koolivaheaegadest ja riigipühadest (pühakutepäev, jõulud, lihavõtted, taevaminekupüha, nädalavahetusele eelnevad või järgnevad pühad, suvevaheajale minemise ja tagasituleku ajad), peavad välja pakutud olema järgmised täiendavad minimaalsed veomahud (kahe suuna veomahtude summa), nende kohta peab olema eelnev selge kokkuleppeprotokoll iga IATA lennuhooaja kohta Korsika transpordiametiga, ja peamiselt peab see puudutama: — koolivaheaegade esimesi ja viimaseid päevi, — üksiku riigipüha puhul vahemikus teisipäevast neljapäevani riigipüha päeva ja selle eelõhtut, — juhul, kui riigipüha eelneb või järgneb laupäevale või pühapäevale, sellele ajavahemikule eelnevat päeva ja selle viimast päeva, Need täiendavad minimaalsed veomahud on järgmised: — IATA talvisel lennuhooajal: 12 000 istekohta perioodi tippnõudluse ajal, — suvel kümne nädala jooksul (juuni lõpust septembri alguseni): nädalas 2800 istekohta, millele lisanduvad sõltuvalt iga aasta lennukalendrile kohandatud lendudest 10 000 istekohta perioodi kohta, et lihtsustada juuli alguses, juuli keskel, juuli lõpus–augusti alguses, augusti keskel ja augusti lõpus–kooliaasta alguses toimuvaid liikumisi. — ülejäänud IATA suvisel lennuhooajal, väljaspool eelnimetatud kümmet nädalat: 33 000 istekohta perioodi tippnõudluse ajal. Need täiendavad veomahud tuleb müüki lasta vähemalt kaks kuud enne kõnealuste lendude kuupäevi. b) Pariisi (Orly) ja Bastia vahel Sagedused on järgmised: i) esmaspäevast reedeni, välja arvatud riigipühad, minimaalselt kolm edasi-tagasilendu päevas, kellaajad peavad võimaldama sooritada edasi- ja tagasilend ühe päeva jooksul ning viibida Pariisis vähemalt 10 tundi ja Bastias vähemalt 7 tundi; ii) vähemalt kolm edasi-tagasilendu päevas, mis on päeva peale regulaarselt ära jagatud, laupäeval, pühapäeval ja riigipühadel. Teenust tuleb osutada turboreaktiivmootoriga lennukitega. Teenust tuleb osutada ilma vahemaandumiseta Pariisi (Orly) ja Bastia vahel. Pakutav veomaht peab vastama järgmistele tingimustele: i) pakutav veomaht ühe suuna kohta peab olema vähemalt 160 istekohta IATA suvisel lennuhooajal (võib vähendada vähemalt 140 istekohani IATA talvisel lennuhooajal), järgmistel juhtudel: — esmaspäevast reedeni, välja arvatud riigipühad, igal suunal nii hommikul kui õhtul alates kella 18st; — pühapäeviti, välja arvatud juhul, kui esmaspäev on riigipüha, alates kella 18st suunal Korsika — Pariis, — juhul, kui riigipüha eelneb või järgneb laupäevale või pühapäevale, selle ajavahemiku viimasel päeval alates kella 18st suunal Korsika — Pariis, — kui nädala sees vahemikus teisipäevast neljapäevani on üksik riigipüha, siis sel riigipühal alates kella 18st suunal Korsika — Pariis, ii) järgmised minimaalsed veomahud peavad olema välja pakutud ja sõiduplaanides avaldatud (kahe suuna võimsuste summa): — kogu aasta peale on minimaalne vedude põhimaht 850 istekohta päevas, — sellele veomahule lisanduvad: — kümne nädala jooksul juuni lõpust septembri alguseni 800 istekohta päevas, — märtsi lõpust oktoobri lõpuni (väljaspool eelnimetatud kümmet nädalat) 250 istekohta päevas, iii) võttes arvesse tippnõudluse jaotumist aasta lõikes, sõltuvalt koolivaheaegadest ja pühadest (pühakutepäev, jõulud, lihavõtted, taevaminekupüha, nädalavahetusele eelnevad või järgnevad pühad, suvevaheajale minemise ja tagasituleku ajad), peavad välja pakutud olema järgmised täiendavad minimaalsed veomahud (kahe suuna võimsuste summa), nende kohta peab olema eelnev selge kokkuleppeprotokoll iga IATA lennuhooaja kohta Korsika transpordiametiga, ja peamiselt peab see puudutama: — koolivaheaegade esimesi ja viimaseid päevi, — üksiku riigipüha puhul vahemikus teisipäevast neljapäevani, seda riigipüha ja selle eelõhtut, — juhul, kui riigipüha eelneb või järgneb laupäevale või pühapäevale, sellele ajavahemikule eelnevat päeva ja selle viimast päeva, Need täiendavad minimaalsed veomahud on järgmised: — IATA talvisel lennuhooajal: 10 000 istekohta perioodi tippnõudluse aegadel, — suvel kümne nädala jooksul (juuni lõpust septembri alguseni): nädalas 2 000 istekohta, millele lisanduvad sõltuvalt iga aasta lennukalendrile kohandatud lendudest 10 000 istekohta perioodi kohta, et lihtsustada juuli alguses, juuli keskel, juuli lõpus–augusti alguses, augusti keskel ja augusti lõpus–kooliaasta alguses toimuvaid liikumisi. — ülejäänud IATA suvisel lennuhooajal, väljaspool eelpool nimetatud kümmet nädalat: 33 000 istekohta perioodi tippnõudluse aegadel. Need täiendavad veomahud tuleb müüki lasta vähemalt kaks kuud enne kõnealuste lendude kuupäevi. c) Pariisi (Orly) ja Calvi vahel Sagedused on järgmised: i) IATA talvisel lennuhooajal minimaalselt viis edasi-tagasilendu nädalas, neist kolm reedest pühapäevani ja üks nädala keskel, mis võimaldab liikuda vähemalt 140 reisijal mõlemal suunal iga kõnealuse päeva jooksul; ii) IATA suvisel lennuhooajal minimaalselt üks edasi-tagasilend päevas, mis võimaldab liikuda vähemalt 140 reisijal. Teenust tuleb osutada turboreaktiivmootoriga lennukitega. Teenust tuleb osutada ilma vahemaandumiseta Pariisi (Orly) ja Calvi vahel. Pakutav veomaht peab vastama järgmistele tingimustele: i) järgmised minimaalsed veomahud peavad olema välja pakutud ja sõiduplaanides avaldatud (kahe suuna võimsuste summa): — kogu aasta peale on vedude põhimaht 1 400 istekohta nädalas, — märtsi lõpust oktoobri lõpuni peab minimaalne veomaht võimaldama reisida vähemalt 140 reisijal pärastlõunati järgmistel juhtudel: — reedeti suunal Pariis — Calvi, — pühapäeviti, välja arvatud juhul, kui esmaspäev on riigipüha, suunal Calvi — Pariis, — juhul, kui riigipüha eelneb või järgneb laupäevale või pühapäevale, sellele ajavahemikule eelneval päeval suunal Pariis — Calvi ja selle viimasel päeval suunal Calvi — Pariis, — riigipüha eelõhtul suunal Pariis — Calvi ja sel riigipühal suunal Calvi — Pariis, kui üksik riigipüha on nädala sees vahemikus teisipäevast neljapäevani; — sellele vedude põhimahule lisanduvad: — kümne nädala jooksul juuni lõpust septembri alguseni 2 800 istekohta nädalas, — märtsi lõpust oktoobri lõpuni (väljaspool eelpool nimetatud kümmet nädalat): 650 istekohta nädalas; ii) võttes arvesse tippnõudluse jaotumist aasta lõikes, sõltuvalt koolivaheaegadest ja pühadest (pühakutepäev, jõulud, lihavõtted, taevaminekupüha, nädalavahetusele eelnevad või järgnevad pühad, suvevaheajale minemise ja tagasituleku ajad), peavad välja pakutud olema järgmised täiendavad minimaalsed veomahud (kahe suuna võimsuste summa), nende kohta peab olema eelnev selge kokkuleppeprotokoll iga IATA lennuhooaja kohta Korsika transpordiametiga, ja peamiselt peab see puudutama: — koolivaheaegade esimesi ja viimaseid päevi, — üksiku riigipüha puhul vahemikus teisipäevast neljapäevani seda riigipüha ja selle eelõhtut, — juhul, kui riigipüha eelneb või järgneb laupäevale või pühapäevale, sellele ajavahemikule eelnevat päeva ja selle viimast päeva, Need täiendavad minimaalsed veomahud on järgmised: — IATA talvisel lennuhooajal: 2 000 istekohta perioodi tippnõudluse ajal, — suvel kümne nädala jooksul (juuni lõpust septembri alguseni): nädalas 1 900 istekohta, millele lisanduvad sõltuvalt iga aasta lennukalendrile kohandatud lendudest 7 300 istekohta perioodi kohta, et lihtsustada juuli alguses, juuli keskel, juuli lõpus–augusti alguses, augusti keskel ja augusti lõpus–kooliaasta alguses toimuvaid liikumisi. — ülejäänud IATA suvisel lennuhooajal, väljaspool eelpool nimetatud kümmet nädalat: 15 000 istekohta perioodi tippnõudluse aegadel. Need täiendavad veomahud tuleb müüki lasta vähemalt kaks kuud enne kõnealuste lendude kuupäevi. d) Pariisi (Orly) ja Figari vahel Sagedused on järgmised: i) IATA talvisel lennuhooajal minimaalselt viis edasi-tagasilendu nädalas, neist kolm reedest pühapäevani, mis võimaldab liikuda vähemalt 140 reisijal mõlemal suunal iga kõnealuse päeva jooksul; ii) IATA suvisel lennuhooajal minimaalselt seitse edasi-tagasilendu nädalas, mis võimaldab liikuda vähemalt 140 reisijal mõlemal suunal iga kõnealuse päeva jooksul; Teenust tuleb osutada turboreaktiivmootoriga lennukitega. Teenust tuleb osutada ilma vahemaandumiseta Pariisi (Orly) ja Figari vahel. Pakutav veomaht peab vastama järgmistele tingimustele: i) järgmised minimaalsed veomahud peavad olema välja pakutud ja sõiduplaanides avaldatud (kahe suuna võimsuste summa): — kogu aasta peale on vedude põhimaht 1 490 istekohta nädalas, — kogu aasta vältel peab minimaalne veomaht võimaldama reisida vähemalt 160 reisijal alates kella 18st järgmistel juhtudel: — reedeti suunal Pariis — Figari, — pühapäeviti, välja arvatud juhul, kui esmaspäev on riigipüha, suunal Figari — Pariis, — juhul, kui riigipüha eelneb või järgneb laupäevale või pühapäevale, sellele ajavahemikule eelneval päeval suunal Pariis — Figari ja selle viimasel päeval suunal Figari — Pariis, — riigipüha eelõhtul suunal Pariis — Figari ja sel riigipühal suunal Figari — Pariis, kui üksik riigipüha on nädala sees vahemikus teisipäevast neljapäevani; — sellele vedude põhimahule lisanduvad: — kümne nädala jooksul juuni lõpust septembri alguseni 2 800 istekohta nädalas, — märtsi lõpust oktoobri lõpuni (väljaspool eelpool nimetatud kümmet nädalat), nädalas: 650 istekohta; ii) võttes arvesse tippnõudluse jaotumist aasta lõikes, sõltuvalt koolivaheaegadest ja pühadest (pühakutepäev, jõulud, lihavõtted, taevaminekupüha, nädalavahetusele eelnevad või järgnevad pühad, suvevaheajale minemise ja tagasituleku ajad), peavad välja pakutud olema järgmised täiendavad minimaalsed veomahud (kahe suuna võimsuste summa), nende kohta peab olema eelnev selge kokkuleppeprotokoll iga IATA lennuhooaja kohta Korsika transpordiametiga, ja peamiselt peab see puudutama: — koolivaheaegade esimesi ja viimaseid päevi, — üksiku riigipüha puhul vahemikus teisipäevast neljapäevani, seda riigipüha ja selle eelõhtut, — juhul, kui riigipüha eelneb või järgneb laupäevale või pühapäevale, sellele ajavahemikule eelnevat päeva ja selle viimast päeva, Need täiendavad minimaalsed veomahud on järgmised: — IATA talvisel lennuhooajal: 2 000 istekohta perioodi tippnõudluse aegadel, — suvel kümne nädala jooksul (juuni lõpust septembri alguseni): nädalas 1 900 istekohta, millele lisanduvad sõltuvalt iga aasta lennukalendrile kohandatud lendudest 7 300 istekohta perioodi kohta, et lihtsustada juuli alguses, juuli keskel, juuli lõpus — augusti alguses, augusti keskel ja augusti lõpus–kooliaasta alguses toimuvaid liikumisi. — ülejäänud IATA suvisel lennuhooajal, väljaspool eelpool nimetatud kümmet nädalat: 15 000 istekohta perioodi tippnõudluse aegadel. Need täiendavad veomahud tuleb müüki lasta vähemalt kaks kuud enne kõnealuste lendude kuupäevi. 2.2. Hinnad Kehtivad järgmised hinnad, ilma saatekuludeta, riigi, kohaliku omavalitsuse või lennujaamaasutuste määratud maksude ja lõivudeta “per capita”, mis on ära toodud lennupiletil ja sisaldavad käibemaksu reisi kontinentaalse osa ulatuses: — normaalhind lennuliinidel Pariisi (Orly) ja Korsika vahel peab olema maksimaalselt 136 eurot reisi kohta ja 167 eurot kümne nädala jooksul juuni lõpust septembri alguseni. — reisijatele, kelle põhielukoht asub Korsikal ja kes reisivad edasi-tagasipiletitega, mis on ostetud Korsikalt ja mille kehtivusaeg on piiratud alla 40päevase saarelt äraolekuga, välja arvatud alla 27aastased residentidest üliõpilased, peab kehtima kogu aasta kõigil lendudel (veomahu piiranguta) liinil Pariis (Orly) — Korsika 136eurone hind edasi-tagasipileti eest. — Järgmistele reisijate kategooriatele peab kehtima kõigil lendudel Pariisi (Orly) ja Korsika vahel ühtne hind 75 eurot reisi kohta ning 86 eurot kümne nädala jooksul juuni lõpust septembri alguseni. i) noored (alla 25 aasta); ii) eakad inimesed (alates 60 aastast); iii) alla 27aastased üliõpilased; iv) perekonnad (vähemalt kaks inimest samast perekonnast reisivad koos); v) invaliidid. Eelnimetatud kategooriate osas peavad lennuettevõtted lubama nende juurdepääsu ilma igasuguste piiranguteta kuni viimase vaba kohani minimaalselt 50 % ulatuses iga lennuliini päevasest ühe suuna veomahust. Samadele reisijate kategooriatele ning ka residentidele võib lennuettevõte seada tingimuseks lennupiletite väljaandmise ja tasumise tähtajaga, mis on proportsionaalne reserveerimise ajaga, vastavalt koostatavale tabelile. Lennuühenduse teenuse osutamist mõjutavate hinnaelementide ebatavalise, ootamatu ja lennuettevõtjate tahtest sõltumatu tõusu korral võib neid maksimaalseid tariife suurendada võrdelises suhtes täheldatud tõusuga. Sel moel muudetud maksimumtariifid tehakse teenust osutavatele lennuettevõtjatele teatavaks ja neid kohaldatakse olukorrale vastava tähtaja jooksul, lisaks edastatakse need viivitamatult Euroopa Komisjonile avaldamiseks Euroopa Liidu Teatajas. 2.3. Teenuse järjepidevus Kui välja arvata vääramatu jõuga seotud juhtumid, ei tohi lennuettevõtjast otseselt sõltuvatel põhjustel tühistatud lendude arv IATA lennuhooaja jooksul ületada 1 % lennuliini teenindusprogrammis ettenähtud lendude arvust. Vastavalt eelnimetatud määruse (EMÜ) nr 2408/92 artikli 4 lõike 1 punktile c peab iga lennuettevõtja, kes kavatseb osutada teenust mõnel neist lennuliinidest, tagama teenuse osutamise vähemalt kaheteistkümne järjestikuse kuu jooksul. Lennuettevõtja tohib teeninduse katkestada vaid IATA talvise hooaja esimesel päeval ja vähemalt kuuekuulise etteteatamisega. Ühenduse lennuettevõtjaid teavitatakse, et eespoolmainitud avaliku teenindamise kohustuste raske ja korduv rikkumine võib lisaks ettenähtud haldus- ja/või kohtulikele karistustele kaasa tuua kõrvaldamise vähemalt viieks aastaks kõigist Korsika territoriaalühenduse pädevusse kuuluvatest pakkumismenetlustest.